# ZÁPISNICA

**zo zasadnutia Obecného zastupiteľstva v obci Stránske**

**konaného dňa 16.10.2020**

P r í t o m n í : Podľa prezenčnej listiny

Neprítomní: p. Miloš Chrachala, Zuzana Kultanová

Overovatelia: Miroslav Tomaník, JUDr. Lenka Gallová

Hostia :

Program:

1. **Otvorenie zasadnutia.**
2. **Určenie zapisovateľa a overovateľov zápisnice.**
3. **Kontrola uznesení.**
4. **Odkúpenie pozemku C-KN 1899/cesta k PD/**
5. **Návrh riešenia zámennej zmluvy**
6. **Informácia o stretnutiach s poľovnými spolkami**
7. **Návrh Urbáru Stránske na usporiadanie právnych pomerov pri záhradkárskej osade.**
8. **Návrh VZN o odpadoch a návrh VZN o dani z nehnuteľnosti na rok 2021 na pripomienkovanie.**
9. **Úprava rozpočtu obce.**
10. **Zameranie obecných ciest GP do stavu C-KN**
11. **Rôzne.**
12. **Záver**

**Nakoľko sa o niečo sprísnili podmienky rokovania OZ je nutné mať rúško na tvár.**

*K bodu č. 1*

## *Otvorenie zasadnutia*.

Zasadnutie otvoril starosta obce, privítal prítomných poslancov a konštatoval, že zasadnutie je uznášania schopné.

**Uznesenie č. 62/2020**

**OZ berie na vedomie otvorenie zasadnutia OZ.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

*K bodu č. 2*

*Určenie zapisovateľa a overovateľov zápisnice*

Za overovateľov starosta navrhol: p. Miroslav Tomaník a JUDr. Lenka Gallová. Za zapisovateľku bola navrhnutá Viera Majerčíková.

**Uznesenie č. 63/2020**

**OZ berie na vedomie určených overovateľov zápisnice p. Miroslav Tomaník a JUDr. Lenka Gallová. Za zapisovateľku Viera Majerčíková.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

*K bodu č.3*

## *Kontrola uznesení*

* Odkúpenie pozemku registra C-KN 1899/1 a 1899/2 ( cesta k družstvu) - **v riešení**
* Hody 2020 – vyhodnotenie - **schválené**
* Prerokovanie možnosti výpovede nájomnej zmluvy p. Vandlík R. - **neschválené**
* Návrh na podanie žiadosti o bezúročnú pôžičku z MF SR - **súhlas s podaním**
* Informácia o návrhu na zvýšenie poplatku za vývoz a uloženie

odpadu na rok 2021 - **v riešení**

* Návrh zmeny systému vývozu odpadu v chatovej osade - **súhlas so zmenou**
* Návrh ceny na odkúpenie pozemkov v lokalite Bórie - **súhlas so začatím rokovania o vysporiadanie pozemkov**
* Úprava rozpočtu - **schválená**

**Uznesenie č. 64/2020**

**OZ berie na vedomie kontrolu uznesení z minulého zasadnutia predloženú starostom obce.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

*K bodu č.4*

*Odkúpenie pozemku registra C-KN 1899/1 a C-KN 1899/2 (cesta k družstvu)*

- pri stretnutí s vlastníkmi došlo k omylu v cene, starosta sa ospravedlnil za vzniknutú chybu. Dňa 12.10.2020 sa konalo nové rokovanie s vlastníkmi predmetných pozemkov, kde sa potvrdila cena 17,50 EUR/m2. Traja spoluvlastníci s podielom 1/6 majú záujem predať , vlastník v podiele ½ p. Fuka Ignác požaduje zámenu pozemkov.

Ing. Tomaníková - cestu potrebujeme, ja súhlasím

JUDr. Gallová - ja tiež súhlasím s kúpou. Ako to budeme platiť? V splátkach?

starosta - v hotovosti požadujú p. Laliková, p. Ďurianová, p. Majerčík Pavol na účet.

Škorvánková - dúfam, že nebude družstvo chcieť, aby sme túto cestu opravili.

starosta - akurát budeme robiť prečistenie jarku okolo cesty, aby sa voda z družstva odviedla a nešla po ceste.

**Uznesenie č. 65/2020**

**OZ súhlasí s kúpou pozemku , parcela C-KN 1899/2 a 1899/1 o výmere 1300 m2 v podiele 1/6 – p. Laliková, 1/6 – p. Ďurianová, 1/6 p. Majerčík P. a so zámenou pozemku v podiele ½ pre Fuka Ignác, podľa GP, ktorý vypracoval Ing. Blažek.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

*K bodu č.5*

*Návrh riešenia zámennej zmluvy.*

starosta predložil návrh zámeny obecného pozemku za OÚ. Poslanci sa priklonili k navrhnutému zámeru, nemali námietky, následne dal starosta hlasovať.

**Uznesenie č. 66/2020**

**OZ súhlasí s návrhom zámennej zmluvy, predostrieť návrh riešenia zámennej zmluvy v podiele 1/2 pre vlastníka p. Fuka Ignác o výmere 650m2, podľa GP odčlenením z parcely 441/2 a 442.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

*K bodu č. 6*

## *Informácia o stretnutiach s poľovnými spolkami.*

stretnutia s poľovnými spolkami sa konali, boli vysvetlené ich podnety. Obec by mala byť súčinná v tom , že by mala byť účastníkom zvolania zhromaždenia vlastníkov pozemkov. Na stretnutiach sa zaujímali, či budeme zvolávateľmi týchto stretnutí. My sme skonštatovali, že pokiaľ nebude mať jedna zo spoločnosti minimálne 33% tak sa až potom vyjadríme.

**Uznesenie č. 67/2020**

**OZ berie na vedomie informáciu o stretnutiach s poľovnými spolkami.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

## *K bodu č.7*

## *Návrh Urbáru Stránske na usporiadanie právnych pomerov pri záhradkárskej osade.*

medzi záhradkárskou osadou a ihriskom je pozemok vysypaný štrkom a liatym asfaltom, Urbár Stránske to má ako PPF a chce od nás uzatvorenie nájomnej zmluvy.

Ing. Tomaníková - o ktorú časť tam ide.

Starosta – jedná sa o parkovisko pred vstupom na ihrisko Kunerad.

Lenka Gallová - odkonzultovať s právnikom, GP nedohadovať, zistiť či má obec povinnosť zabezpečiť prístup. Do budúceho OZ aby nás právnik informoval.

**Uznesenie č. 68/2020**

**OZ berie na vedomie návrh od Urbár Stránske na vysporiadanie v záhradkárskej chatovej osade, odporúča starostovi uvedenú záležitosť konzultovať s právnou kanceláriou. OZ nesúhlasí, aby sa robil GP a nebude sa ani finančne podieľať na jeho zhotovení.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

*K bodu č. 8*

*Návrh VZN o odpadoch a návrh VZN o dani z nehnuteľnosti na rok 2021 na pripomienkovanie.*

Starosta – v nákladoch sú započítané všetky náklady z predchádzajúceho obdobia.

* sú tam započítané sumy za vývoz a za skládku.
* k tomuto bodu bola diskusia.
* Daň z nehnuteľnosti pre chatárov :
* Ing. Tomaníková - som za zvýšenie dani z nehnuteľnosti pre chatárov.

**Uznesenie č. 69/2020**

**OZ berie na vedomie návrh VZN o odpadoch a návrh VZN o dani z nehnuteľnosti na rok 2021, žiada o zapracovanie pripomienok.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

*K bodu č. 9*

*Úprava rozpočtu*

Poslanci dostali od učtovníčky obce podklady k úprave rozpočtu. Nikto z poslancov nemal pripomienky.

**Uznesenie č. 70/2020**

**OZ schvaľuje úpravu rozpočtu.**

Hlasovanie: Za - 5 Ing.Z.Tomaníková, S.Čišecký, Škorvánková J.,JUDr. L.Gallová,

M.Tomaník,)

Proti - 0

Zdržal sa - 0

O 19.13. – odišla JUDr. Lenka Gallová

*K bodu č. 10*

*Zameranie obecných ciest GP do stavu CKN.*

Boli oslovené tri firmy na zameranie obecných ciest. Firma, ktorá dala najnižšiu ponuku, mali sme diskusiu a za zameranie všetkých ciest by cena za GP bola spolu 12 750€ od firmy OBSOGEO, preto OZ rozhodlo, že sa budú zameriavať len určité úseky.

Ing. Tomaníková Z. – akú cenu je obec schopná dať na toto vymeranie?

Starosta – cca 4500 Eur

**Uznesenie č. 71/2020**

**OZ berie na vedomie informáciu o cene za vypracovanie GP a žiada vyčleniť určitú sumu cca 4000 Eur a dať objednávku firme OBSOGEO na vypracovanie GP niektorých parciel E-KN do stavu C-KN.**

Hlasovanie: Za - 4 Ing.Z.Tomaníková, S.Čišecký, Škorvánková J., M.Tomaník,)

Proti - 0

Zdržal sa - 0

*K bodu č. 11*

*Rôzne.*

p. Tomaník. M – sa pýta či vieme, že je možné podať žiadosť na zlepšenie zariadenia ŠJ.

Starosta – zatiaľ neviem, ale ak budeme mať možnosť tak sa podá takáto žiadosť.

Starosta:

- navrhujem použitie rezervného fondu na asfaltovanie

Vykonané práce:

- na odrazení vôd na ceste pri Hájiku a bolo to odrazené do skruže na odvod melioračných vôd. Cena cca 120 eur.

- odvodňovací žľab pri p. Kolenčíkovi, aby voda nezaplavovala RD v Rajeckých Tepliciach

na ul. Osloboditeľov. Cena bola cca 250 eur.

- niektoré plánované kultúrne akcie odpadávajú do konca roka. Potom sa to uvidí podľa

opatrení prijatých vládou SR.

- je možnosť podania žiadosti na environfond do 15.12.2020 na rozšírenie kanalizácie. treba takúto možnosť využiť.

p. Čišecký:

– na chodníky je ešte záruka?, nakoľko sa na určitých úsekoch prepadávajú.

* Pri p. Rosinčinovi je chodník rozbitý a nie je zrealizovaný do pôvodného stavu.

starosta :

- na chodníky záruka už skončila.

- p. Rosinčina som už upozornil, termín na opravu , dať chodník do pôvodného stavu má do konca októbra.

Tomaník M:

- navrhujem premiestniť prechod pre chodcov pred školou vyššie o pár metrov. Zistiť možnosti tejto zmeny u dopravných inžinierov.

Starosta:

* Boli zakúpené spomaľovače dopravy, približne sa budú osádzať v priebehu budúceho týždňa na ulici Podháj. Miesto osadenia bude odkonzultované s poslancami OZ.

**Uznesenie č. 72/2020**

**OZ berie na vedomie pripomienky vznesené v rôznom, schvaľuje možnosť podania žiadosti na rozšírenie kanalizácie z Environfondu.**

Hlasovanie: Za - 4 Ing.Z.Tomaníková, S.Čišecký, Škorvánková J., M.Tomaník,)

Proti - 0

Zdržal sa - 0

Stránske dňa: 16.10.2020

Zapísala: Viera Majerčíková ..............................................

Overovatelia: Miroslav Tomaník ..............................................

JUDr. Lenka Gallová ..............................................